玉机微义 卷之九

热门发热附

〔治虚热升阳之剂〕

补中益气汤 治形神劳役，或饮食失节，劳倦虚损，身热而烦，脉洪大而虚，头痛，或恶寒而渴，自汗无力，气高而喘。

黄芪 一钱半 人参 甘草 炙各一钱 白术 当归身 柴胡 升麻 陈皮 各半钱

上（㕮）咀，水煎。

按：此手足太阴、少阳经药，表里气血之剂也。加减见内伤门。

玉机微义 卷之九

〔风湿热之剂〕

东垣羌活汤 治身重，或眩运麻木，小便涩，大便不调，下焦痿软，不能行止。

羌活 防风 柴胡 各一钱 藁本 独活 茯苓 泽泻 猪苓 黄芪 甘草 炙 陈皮 黄柏 黄连 苍术 升麻 川芎 各半钱

上（㕮）咀，水煎。

按：此疏风胜湿升阳之剂也。出太阳茯苓泽泻例。